|  |  |
| --- | --- |
| Nagytarcsa község címere | **Nagytarcsa Község Önkormányzata****Polgármester** **2142 Nagytarcsa, Rákóczi u. 4**. |

**ELŐTERJESZTÉS**

**Nagytarcsa Község Önkormányzata Képviselő-testületének**

**2023. szeptember 13. napján tartandó rendes ülésére.**

**Tárgy:** Nagytarcsai Csillagszem Óvoda új státusz iránti kérelme

**Előterjesztő:** Gulyás Tamás István polgármester

**Előterjesztés előkészítője:** Szekeres Józsefné humánpolitikai referens

**Törvényességi szempontból ellenjegyezte:** dr. Kuji Eszter jegyző

**Előzetesen tárgyalja:** Humán Bizottság és Pénzügyi Bizottság

**A napirend nyílt ülésen tárgyalható.**

**A döntés elfogadásához egyszerű szavazattöbbség szükséges.**

 **Tisztelt Képviselő-testület!**

A nemzeti köznevelésről szóló 2011. évi CXC. törvény 2. sz. melléklete az óvodákban 3 csoportonként 1 pedagógiai asszisztenst ír elő.

A Nagytarcsai Csillagszem Óvodának jelenleg 3 fő betöltött pedagógiai asszisztensi álláshelye van, de jelentős óvodapedagógus hiánnyal küzd, éppen ezért nagyon magas csoportlétszámokkal (28-30/fő) üzemel.

A meglévő pedagógiai asszisztensek a hiányzó óvodapedagógusokat pótolják a törvényi előírásoknak megfelelően csak a délutáni órákban. Mivel mindig fix helyen vannak, így nem tudnak besegíteni a többi csoportba. A pedagógiai asszisztensek munkájára nagy szüksége van az Óvodának, főleg a kis- és a középső csoportokban tevékenykednek, hiszen ott a legtöbb a gondozási teendő. Hiányzások esetén is óriási segítséget jelentenek számunkra, munkájuk pótolhatatlan.

Fentiek tükrében indokolttá válik még 1 pedagógiai asszisztens foglalkoztatása.

A státuszbővítés havi költsége bruttó 326 040,- Ft, éves költsége (jelenlegi garantált bérminimummal számolva) 4 421 100,- Ft. A 2023. éves költségvetést 2 havi bérköltség terheli, amelynek összege: 736 850,- Ft.

A májusi normatívafelmérés alapján a megnövekedett gyermeklétszám miatt az Óvoda többlettámogatást kapott, mely a költségvetés általános tartalékkeretbe került átcsoportosításra. Így az állás bérfedezete az Önkormányzat tartalékkeret terhén található.

Kérem a Tisztelt Képviselő-testületet, hogy az előterjesztést tárgyalja meg és döntsön a státuszbővítés tárgyában.

Nagytarcsa, 2023. augusztus 21.

 Gulyás Tamás István s.k.

 polgármester

**Határozati javaslat**

**Nagytarcsa Község Önkormányzata Képviselő-testületének .../2023.(IX.13.) határozata**

**a Nagytarcsai Csillagszem Óvoda státuszbővítéséről**

Nagytarcsa Község Önkormányzatának Képviselő-testülete úgy határoz, hogy a Nagytarcsai Csillagszem Óvoda pedagógiai asszisztens státuszszámát 3 főről plusz 1 fővel 4 főre növeli 2023. október 1. napjától kezdődően. 2023 évre az ehhez szükséges költség fedezete, 736 850,- Ft, Nagytarcsa Község Önkormányzata tartalékkeretéről kerüljön átcsoportosításra a Nagytarcsai Csillagszem Óvoda 091110 cofogjának K1 Személyi juttatások, K2 Munkaadókat terhelő járulék és szociális hozzájárulási adó megfelelő soraira.

Felelős: Polgármester

Határidő: 2023. szeptember 30.